
REFERAT

Prin Hotărârea Consiliului Local nr. 58/2007 a avut loc atribuirea în folosinţă gratuită, pe o perioadă de 49 ani, a unui teren în suprafaţă de 100.000 mp, din totalul de 554.000 mp, situat în Calea Torontalului, înscris în CF nr. 135381 Timişoara, cu nr. cadastral PS 607 cu suprafaţă de 120.700 mp, PS 608 cu suprafaţă de 54.300 mp, PS 610 cu suprafaţă de 91.000, PS 698 în suprafaţă de 95.900 mp, PS 612 în suprafaţă de 84.700 mp şi PS 675 în suprafaţă de 107.400 mp., proprietatea Primăriei Municipiului Timişoara, în administrarea Consiliului Local al Municipiului Timişoara.
Acest teren a fost atribuit în folosinţa gratuită Autorităţii de Sănătate Publică Timiş, în vederea construirii unui spital regional de urgenţă.
Prin Adresa nr. SC2007- 13806/14.06.2007, Autoritatea de Sănătate Publică Judeţeană Timiş a comunicat  Primăriei Municipiului Timişoara Hotărârea Consiliului Judeţean nr. 47/29.05.2007 prin care  Consiliul Judeţean Timiş a dat în folosinţă gratuită pe o perioadă de 49 ani către Autoritatea de Sănătate Publică  suprafaţa de teren de 98.475 mp înscrisă în CF nr. 13 Timişoara, top 25152, 25151/1 şi 25153/1 aflat în domeniul public al Judeţului Timiş pentru construirea Spitalului Regional de Urgenţă  Timişoara .
Având în vedere această atribuire făcută de către Consiliul Judeţean precum şi recomandarea prevăzută în art. 2  al H.C.J. nr. 47/2007 de revocare a H.C.L. nr. 58/2007, propunem emiterea unei hotărâri de consiliu local prin care să fie revocată H.C.L. nr. 58/2007.

